В И С Ш    С Ъ Д Е Б Е Н    С Ъ В Е Т

П Р О Т О К О Л   № 28

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 22.10.2025 г.

Днес, 22.10.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Олга Керелска
                                                                                             Пламен Найденов                                                                                             
                                                                                             Огнян Дамянов
                                                                                             Боян Новански
                                                                                            
          ОТСЪСТВА: Йордан Стоев.
                       
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:
 
1.Проект на решение за съгласуване на проект на Решение на Министерския съвет за изменение на Решение № 519 на Министерския съвет от 2025 г. за обявяване на имот - частна държавна собственост, за имот - публична държавна собственост, и за безвъзмездното му предоставяне за управление на Висшия съдебен съвет за нуждите на дейността на европейските делегирани прокурори в Република България.
2.Писмо от административния ръководител на Софийски районен съд /СРС/ за увеличение на средствата за ремонт на стрехи на покрив в сградата находяща се на бул. „Цар Борис III“ №54, за сметка на утвърдения бюджет на СРС за 2025 г.

1.ОТНОСНО: Извлечение от протокол № 33/08.10.2025 г., т. 24 на Комисия „Бюджет и финанси“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.ПРИЕМА за сведение решението на Комисия „Бюджет и финанси“ към Пленума на Висшия съдебен съвет, взето по протокол № 33/08.10.2025 г., т. 24, отнасящо се до препоръка към комисия „Управление на собствеността“ /КУС/ във връзка с изчерпване на средствата от резерва за неотложни и непредвидени разходи по бюджета на съдебната власт, както и наближаващия край на годината и предстоящия зимен сезон, да изразява положителни становища по искания за осигуряване на средства на органите на съдебната власт за текущи ремонти, финансиране на дейности свързани с поддръжка и експлоатация на съоръжения, сгради, части от сгради, преустройства и др., само в случаите на аварийни ситуации и неотложна необходимост.
-	Инвестиции и строителство:

2.ОТНОСНО: Изпълнение на услуга с предмет: „Извършване на оценка на съответствието на инвестиционен проект по реда на чл. 154 от Закона за устройство на територията за обект „Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“ във връзка с променени инвестиционни намерения за имота.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1.ПРИЕМА за целесъобразно извършване на оценка на съответствието на нов инвестиционен проект по реда на чл. 154 от Закона за устройство на територията за строеж „Основен ремонт и преустройство на сграда, бул. „Драган Цанков“ № 6, гр. София, за нуждите на органите на съдебната власт“ във връзка с променени инвестиционни намерения за имота и въвеждане на етапност на изпълнението.
2.2.ПРИЕМА „АРКА КОНСУЛТ“ ЕООД за изпълнител на услугата по т. 2.1, с ценово предложение на стойност 4 000,00 лв. без ДДС или 4800,00 лв. с ДДС. Средствата да се осигурят от б.р.„Акцесорни договори“ от Инвестиционната програма на ВСС за 2025 г. по § 51-00 „Основен ремонт на дълготрайни материални активи“.
2.3.ВЪЗЛАГА на дирекция „УССВ“ при последваща актуализация на Инвестиционната програма на ВСС за 2025 г. да включи обект „Извършване на оценка на съответствието на инвестиционен проект по реда на чл. 154 от Закона за устройство на територията за обект „Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“, във връзка с променени инвестиционни намерения за имота и въвеждане на етапност на изпълнението, със сметна стойност в размер на 4 800,00 лв. и срок на изпълнение 2025 г. 
2.4.ВЪЗЛАГА на дирекция „УССВ“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 2.2 при утвърждаване от Пленума на ВСС на актуализацията на Инвестиционната  програма на ВСС за 2025 г., съгласно т. 2.3. 
2.5.ИЗПРАЩА решението на Комисия „Бюджет и финанси“ към Пленума на ВСС за сведение. 

3.ОТНОСНО: Изпълнение на решение по т. 1.1 от протокол                                   № 26/17.09.2025 г. от заседание на Комисия „Управление на собствеността“ към Пленума на Висшия съдебен съвет във връзка с обект „Основен ремонт – конструктивно укрепване на балкони и еркери в сграда с идентификатор 10135.2571.1293.7 по КККР на гр. Варна, к.к. „Чайка“.

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	3.1.ПРИЕМА представения проект на писмо до председателя на Върховен касационен съд.
3.2.ИЗПРАЩА писмото по т. 3.1 на председателя на Върховен касационен съд на разпореждане.

4.ОТНОСНО: Писмо от административния ръководител на Окръжен съд - Ловеч във връзка с реализиране на обект: „Изграждане на санитарен възел за хора в неравностойно положение в сградата на Окръжен съд-Ловеч“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за необходимо и целесъобразно изпълнението на акцесорна услуга с предмет: „Упражняване на авторски надзор на обект: „Изграждане на санитарен възел за хора в неравностойно положение в сградата на Окръжен съд - Ловеч“ със сметна стойност и годишна задача за 2025 г. – 720,00 лв. с ДДС и срок на изпълнение 2025 г.
Средствата в размер на 720,00 лв. с ДДС да бъдат осигурени по § 51-00 „Основен ремонт на ДМА“ от бюджета на съдебната власт за 2025 г. от б. р. „Акцесорни договори, такси и др.“ 
4.2.	ВКЛЮЧВА в Инвестиционната програма на ВСС за 2025 г. обекта по т. 4.1.
4.3.	ВЪЗЛАГА на дирекция „Управление на собствеността на съдебната власт“ към администрацията на ВСС при изготвяне на актуализация на поименното разпределение на разходите по § 51-00 „Основен ремонт на ДМА“ на Инвестиционната програма на Висшия съдебен съвет за 2025 г. да отрази промяната по т. 4.2. 
4.4.	ПРЕДЛАГА на комисия „Бюджет и финанси“ към Пленума на ВСС, при утвърждаване на актуализацията на поименното разпределение на разходите по § 51-00 „Основен ремонт на ДМА“ на Инвестиционната програма на ВСС за 2025 г. по т. 4.3 от Пленума на ВСС, да извърши корекция по бюджета на ОС – Ловеч по § 51-00 „Основен ремонт на ДМА“ със сума в размер на 720,00 лв. с ДДС за разплащане изпълнението на обекта по т. 4.1. 
4.5. 	ИЗПРАЩА решението на административния ръководител на Окръжен съд - Ловеч, за сведение.

5.ОТНОСНО: Писмо от и.ф. главен прокурор на РБългария с искане за предоставяне на целеви средства  за привеждане на имота, намиращ се на бул. „ Ал. Стамболийски“ № 45А, гр. София в състояние за ползване.  

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	5.1.ПРИЕМА за необходимо и целесъобразно изпълнение на всички дейности за привеждане на имот, намиращ се на бул. „Ал. Стамболийски“ № 45А, гр. София  в състояние за ползване, на обща стойност 443 000,00 лв.   съгласно писмо от и.ф. Главен прокурор на Република България.
	5.2.ПРИЕМА за необходимо и целесъобразно намаляване на утвърдените средства по § 51-00 „Основен ремонт на ДМА“ за изпълнение на годишни задачи за обекти от Инвестиционната програма на Висшия съдебен съвет за 2025 г. със средства в общ размер на 101 000 лв., с цел обезпечаване на изпълнение до края на 2025 г. на текущи ремонти в сградата на бул. „Ал. Стамболийски“ № 45А, гр. София, предоставена за нуждите на европейските делегирани прокурори. 
Мотиви: С решение  по т. 12.1.3.4  и  т. 12.1.3.5  от протокол № 18/26.06.2025 г. от заседание на Пленума на ВСС е увеличен § 51-00 „Основен ремонт на ДМА“ на ПРБ за изпълнение на годишните задачи на обекти:
-	„Изготвяне на инвестиционен проект и извършване на СМР за основен ремонт на административна сграда, за нуждите на Европейските делегирани прокурори на Република България“, с прогнозна стойност  4 100 000 лв., годишна задача 100 000 лв. 
-	„Изготвяне на оценка на съответствието на инвестиционен проект и осъществяване на строителен надзор и инвеститорски контрол на обект: „Изготвяне на инвестиционен проект и извършване на СМР за основен ремонт на административна сграда, за нуждите на Европейските делегирани прокурори на Република България“, с прогнозна стойност 76 000 лв., годишна задача 1 000 лв., свързани с реализиране на проектни и строителни дейности за имот – публична държавна собственост, находящ се на ул. „Г. С. Раковски“ № 134, гр. София, предоставен в управление на ВСС през 2022 г. за нуждите на дейността на европейските делегирани прокурори.  С РМС № 519/30.07.2025 г. имотът е отнет от ВСС, поради отпаднала нужда. 
С оглед липсата на средства за изпълнение на текущи ремонти по бюджета на съдебната власт и наличния финансов ресурс по  § 51-00 „Основен ремонт на ДМА“ за 2025 г. по бюджета на Прокуратура на Република България в общ размер от 101 000 лв. за цитираните по-горе обекти, който няма да бъде използван и усвоен до края на 2025 г., е целесъобразно тези средства да бъдат пренасочени за разплащане на изпълнението на необходимите текущи ремонти, заявени с писмото  на и.ф. главен прокурор за сградата на бул. „Ал. Стамболийски“ № 45А.
	5.3.ПРИЕМА, че средствата в размер на 342 000 лв. от общо заявения размер от 443 000 лв., необходими за изпълнение на останалите дейности в сградата на бул. „Ал. Стамболийски“ № 45А, гр. София, свързани с  привеждане на имота в състояние на ползване, не могат да бъдат осигурени от утвърдените средства по бюджета на съдебната власт за обекти от Инвестиционната програма на ВСС, както и за сметка на резерва за непредвидени и/или неотложни разходи с оглед решение по т. 24 от протокол № 33/08.10.2025 г. от заседание на Комисия „Бюджет и финанси“ към Пленума на ВСС.
	5.4.ПРЕДЛАГА на и.ф.главния прокурор на Република България да предприеме необходимите действия пред Пленума на ВСС за корекция на бюджета на ПРБ чрез намаляване на § 51-00 „Основен ремонт на ДМА“ и увеличаване на § 10-00 „Издръжка“ със средства в размер на 101 000 лв. за изпълнение на текущи ремонти в сградата на бул. „Ал. Стамболийски“ № 45А, гр. София. 
	5.5.ВЪЗЛАГА на дирекция „УССВ“ при получаване на предложение по т. 5.4 да докладва преписката на следващо заседание Комисия „Управление на собствеността“ към Пленума на ВСС, с оглед предприемане на последващи действия. 
	5.6.ИЗПРАЩА решението на Комисия „Бюджет и финанси“ към Пленума на ВСС, по компетентност. 
	5.7.ИЗПРАЩА решението на и.ф. Главния прокурор на Република България на разпореждане. 	 

6.ОТНОСНО: Изпълнение на решение по т. 2.2 от протокол № 25/10.09.2025 г. от заседание на  Комисия „ Управление на собствеността“ към Пленума на ВСС във връзка с обект „Проектиране  и СМР за изграждане на нова съдебна сграда в УПИ XXVII за „обществено и делово обслужване“, кв. 27, 26 м.р., гр. Варна, община Варна“.   

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1.ПРИЕМА за сведение информация във връзка с проведени пазарни консултации за определяне на актуална прогнозна стойност на обществена поръчка за избор на изпълнител на обект „Проектиране и СМР по изграждане на нова съдебна сграда в УПИ XXVIII за „обществено и делово обслужване, кв. 27, 26 м.р., гр. Варна, община Варна“.
	6.2.ВЪЗЛАГА на дирекция „УССВ“ към администрацията на ВСС на следващо заседание на Комисия „Управление на собствеността“ към Пленума на ВСС, с оглед  резултата от извършените пазарни консултации, да докладва допълнителна информация, с цел обосноваване на актуална прогнозна стойност на обществената поръчка по т. 6.1.
	6.3.ИЗПРАЩА решението на административните ръководители на органите на съдебната власт в гр. Варна, ведно с информацията по т. 6.1, за сведение.

-	Текущи ремонти:

7.ОТНОСНО: Писма от административния ръководител на Административен съд – Стара Загора с искане за усвояване на остатък от средства по бюджета на съда по  § 10-00 „Издръжка“. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за целесъобразно свободният финансов ресурс по бюджета на Административен съд- Стара Загора по § 10 - 00 „Издръжка“ в размер на 2123,51 лв. с ДДС да се използва за съфинансиране на ремонтни работи на общи части на сграда, находяща се в гр. Стара Загора, бул. „Руски“ № 44, в която самостоятелен обект е в управление на Висшия съдебен съвет и предоставен за стопанисване на Административен съд – Стара Загора. 
Мотиви: Ремонтните работи на западната фасада на сградата и на главни канализационни и водопроводни клонове от сградната инсталация в сутерена на сградата са инициирани от община Стара Загора, като неотложни с оглед привеждането й в съответствие с изискванията на чл. 169 от Закона за устройство на територията. Предмет на ремонтните работи са общи части на сградата – фасади и сградни ВиК инсталации и следва средствата, необходими за финансиране на ремонтните работи да бъдат осигурени от всички ползватели на самостоятелни обекти в сградата, съгласно процента на разпределение на площта от общите части.
За съфинансиране на строително - монтажните работи /СМР/, свързани с неотложния ремонт на общи части от сградата, на Административен съд - Стара Загора са необходими средства в размер на 2 858,80 лв. с ДДС, на основание процента на разпределение на общите части (15,667%), съгласно ползваната площ от съда в сградата. 
Целесъобразно е реализираната икономия от съда по договора за доставка и монтаж на техническо оборудване за видеонаблюдение в размер на 2 123,51 лв. с ДДС и средства в размер на 735,29 лв. с ДДС от утвърдения бюджет на Административен съд - Стара Загора за 2025 г. да се използва за съфинансиране на ремонтни работи на общи части на сграда, находяща се в гр. Стара Загора, бул. „Руски“ № 44.

Справка за отпуснатите средства на АдмС – Стара Загора 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	14 087,00 лв.	Ремонт на охладителната и вентилационна система- подмяна на 4 бр. отоплителни и охладителни клона, монтиране на спирателни кранове, смяна на тръбата на захранващия воден поток	
	53 624, 00 лв.	Цялостно боядисване на 30 бр. помещения, 5 бр. зали, 2 бр. коридора, 1 бр.фоайе, 1 бр. преддверие с обща площ- 3945 м2	
	3 349,00 лв.	Доставка и монтаж на покрив над чилър	
2021	0,00 лв.	няма	
2022	59 791,00 лв.	Шпакловъчно-бояджийски работи в 30 помещения 5 зали 2бр.- коридори и 2 бр. фоайета - 4000 м2 (отпада поради увеличение на стойността по позиция 2 - LED осветление)	
	40 649,00 лв.	Цялостна подмяна на осветлението с LED осв. Тела - 501 бр.	
2023	0,00 лв.	няма	
2024	0,00 лв.	няма	
2025	16 069,00 лв.	Подмяна на старо техническо оборудване за видеонаблюдение с ново и поставяне на допълнителни камери в сградата на съда.
Отпуснати с решение по т. 18 от Протокол №18.1.22/26.06.2025 г. на Пленума на ВСС	
		Заявени СМРпрез 2025 г.
Ремонт на дограма в 11 бр. кабинети и 1 складово помещение – 33 240,00 лв.
Средствата не са осигурени на основание решение по:
т. 4 от протокол № 1/08.01.2025 г. на КУС към Пленума на ВСС 
т.18 от протокол № 18/26.06.2025 г. на Пленума на ВСС. 
т. 8 от протокол № 24/02.10.2025 г. на Пленума на ВСС.	
		Заявени СМРпрез 2025 г.
Монтиране на бариера на служебния паркинг на АдмС - Стара Загора – 4 536,00 лв.
Средствата не са осигурени на основание решение по:
т. 4 от протокол № 1/08.01.2025 г. на КУС към Пленума на ВСС 
т.18 от протокол № 18/26.06.2025 г. на Пленума на ВСС. 
т. 8 от протокол № 24/02.10.2025 г. на Пленума на ВСС.	
		Заявени СМРпрез 2025 г.
Извършване на обследване за енергийна ефективност, издаване на сертификат за енергийни характеристики, техническо обследване, технически паспорт и архитектурно заснемане – 39 753,00 лв.
Средствата не са осигурени на основание решение по:
т. 4 от протокол № 1/08.01.2025 г. на КУС към Пленума на ВСС 
т.18 от протокол № 18/26.06.2025 г. на Пленума на ВСС. 
т. 8 от протокол № 24/02.10.2025 г. на Пленума на ВСС.	

7.2. НЕ ВЪЗРАЗЯВА остатъкът от средства в размер на 2 123,51 лв. с ДДС, осигурени по § 10–00 „Издръжка“ на Административен съд – Стара Загора, във връзка с решение по т. 18.1.22 от Протокол № 18/26.06.2025 г. на Пленума на ВСС, да бъде използван за неотложния ремонт по т. 7.1. 
	7.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност, с оглед правилното разходване на финансовите средства, осигурени по бюджета на Административен съд – Стара Загора по § 10-00 „Издръжка“ за 2025 г.
7.4. ИЗПРАЩА решението на административния ръководител на Административен съд – Стара Загора за сведение. 

8.ОТНОСНО: Писмо от административния ръководител на Районен съд - Провадия с искане за осигуряване на допълнителни средства за текущ ремонт в сградата на Съдебна палата гр. Провадия.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРИЕМА за сведение искането на административния ръководител на Районен съд – Провадия.
8.2.ПРЕДЛАГА на административния ръководител на Районен съд - Провадия да оптимизира обема на заявените строително – монтажни работи в рамките на отпуснатите средства в размер на 44 139,00 лв. с ДДС, съгласно решение по т. 8.1.11 от протокол № 24/02.10.2025 г. на Пленума на ВСС.

Мотиви: С решение по т. 24 от протокол № 33/08.10.2025 г. на комисия „Бюджет и финанси“ към Пленума на ВСС се препоръчва на комисия „Управление на собствеността“ към Пленума на ВСС, поради изчерпване на средства от резерва за неотложни и непредвидени разходи по бюджета на съдебната власт, както и наближаващия край на годината и предстоящия зимен сезон, да изразява положителни становища по искания за осигуряване на средства на органите на съдебната власт за текущи ремонти, финансиране на дейности свързани с поддръжка и експлоатация на съоръжения, сгради, части от сгради, преустройства и др., само в случаите на аварийни ситуации и неотложна необходимост. 
Ремонтът, предмет на писмото на административния ръководител на РС – Провадия, няма авариен или неотложен характер, съгласно §1 на Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата) и част от него може да бъде извършен през 2026 г. Необходимо е с наличния финансов ресурс по бюджета на съда да бъдат извършени възможно най – голям обем от тях, след оптимизация на СМР от страна на РС – Провадия. Неизпълнените, но заявени за изпълнение през 2025 г. СМР, могат да бъдат заявени съгласно чл. 5 от Правила за планирането, осигуряването на средства и извършването на текущ ремонт на сградния фонд на съдебната власт (Правилата) за изпълнение през 2026 г.

Справка за отпуснатите средства на РС – Провадия
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	6 120,00 лв.	Ремонт сервизно помещение	
2021	3 598,40 лв.	Доставка и монтаж на временна предпазна метална ограда около сградата намираща се на ул. "Патриарх Евтимий" №1. Отстраняване на провиснали метални лайсни от Al обшивка по фасадите на сгрдата и фиксиране на ламинираната покривна обшивка. Фиксиране на компрометирана обшивка от балчишки камък по фасадите на сградата.	
2021	1 754,40 лв.	Доставка и монтаж на записващо устройство, 3 броя видеокамери към системата за видеонаблюдение	
2022	7 644,00 лв.	Подмяна на газовия котел и водната помпа на сградната отоплителна инсталация в сгардата на съда.	
	791,00 лв.	Подмяна на два броя видеокамери от системата за видеонаблюдение и доставка и монтаж на пет броя стелажи	
2023	0,00 лв.	няма	
2024	0,00 лв.	няма	
2025	30 770,00 лв.	Заявени СМР за 2025г.
Ремонт на покрив на съда
Средствата са отпуснати съгласно решение по т. 18.1.14 от протокол 18/26.06.2025 г. на ПВСС.	
	5 387,00 лв.	Заявени СМР за 2025г.
Укрепване на тераси на 2-ри и 3-ти етаж
Средствата са отпуснати съгласно решение по т. 18.1.14 от протокол 18/26.06.2025 г. на ПВСС.	
	26 550,00 лв.
	Заявени СМР за 2025г.
Подмяна на PVC дограма в съдебна зала № 1, съдебна зала № 2, коридор на 2-ри етаж, коридор на 3-ти етаж, 10 кабинета
Средствата са отпуснати съгласно решение по т. 8.1.11. от протокол № 24/02.10.2025 г. на Пленума на ВСС.	
	17 589,00 лв.	Заявени за 2025г.
Демонтаж на дървена ламперия по стени, измазване, шпакловане и боядисване на коридори на 1-ви етаж, 2-ри етаж, съдебна зала № 1, съдебна зала № 2 и кабинет 
Средствата са отпуснати съгласно решение по т. 8.1.11. от протокол № 24/02.10.2025 г. на Пленума на ВСС.	
8.3.ИЗПРАЩА решението на Комисия „Бюджет и финанси“ към Пленума на Висшия съдебен съвет и на административния ръководител на РС – Провадия, за сведение.

- Управление на собствеността:

9.ОТНОСНО: Писмо рег. № ВСС-11127/09.07.2025 г. от кмета на район Одесос към община Варна и писмо рег. № ВСС-12519/14.08.2025 г. от Областна служба „Изпълнение на наказанията“ - Варна, относно постъпили сигнали за имот, находящ се в гр. Варна, ул. „Никола Кънев“ № 26.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1.ВЪЗЛАГА на дирекция „Управление на собствеността на съдебната власт“ към администрацията на ВСС да извърши оглед на място на имот, находящ се в гр. Варна, ул. „Никола Кънев“ № 26, във връзка с постъпили сигнали, като за извършения оглед да се изготви протокол.
9.2.ВЪЗЛАГА на дирекция „Управление на собствеността на съдебната власт“ към администрацията на ВСС да изпрати писмо до кмета на община Варна с искане за предоставяне на информация, относно намеренията по финализиране на процедурата за безвъзмездно прехвърляне правото на собственост върху имот – държавна собственост, находящ се в гр. Варна, ул. „Никола Кънев“ № 26 на община Варна по реда на чл. 54 от Закона за държавната собственост.
9.3.ВЪЗЛАГА на дирекция „Управление на собствеността на съдебната власт“ към администрацията на ВСС да докладва отново преписката след изпълнение на решението по т. 9.1 и т. 9.2.

10.ОТНОСНО: Проект на решение за съгласуване на решение на Министерския съвет за възлагане на представляващия Висшия съдебен съвет да сключи договор за покупка на имот в полза на държавата.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1.ПРЕДЛАГА на Пленума на ВСС да приеме следното решение:
1. СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 14357/13.10.2025 г., от главния секретар на Министерството на регионалното развитие и благоустройството относно проект на Решение на Министерския съвет за възлагане на представляващия Висшия съдебен съвет да сключи договор за покупка в полза на държавата на имот – частна общинска собственост, намиращ се в област Бургас, община Царево, с. Лозенец, подробно описан в акт за частна общинска собственост № 2358/11.03.2025 г. 	2. ИЗПРАЩА решението на главния секретар на Министерство на регионалното развитие и благоустройството по компетентност.
10.2.ВНАСЯ предложението като редовна точка в следващо редовно заседание на Пленума на ВСС.
	
11.ОТНОСНО: Проект на решение за съгласуване на проект на Решение на Министерски съвет за обявяване на имот - частна държавна собственост, за имот - публична държавна собственост, находящ се в гр. Батак,  местност „Правия път“, представляващ поземлен имот с идентификатор 02837.11.311 по КККР на гр. Батак.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

11.1.ПРЕДЛАГА  на Пленума на Висшия съдебен съвет да приеме следното решение: 
1.СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 14700/13.10.2025 г.  от главния секретар на Министерство на регионалното развитие и благоустройството, относно проект на решение на Министерския съвет за обявяване на имот – частна държавна собственост, находящ се в област Пазарджик, община Батак, гр. Батак,  представляващ поземлен имот с идентификатор 02837.11.311 по кадастралната карта и кадастралните регистри /КККР/ на гр. Батак, м-ст „Правия път“, с площ 29 400 кв.м., върху който са построени комплекс от сгради – Учебна база „Цигов чарк“, подробно описан в АЧДС № 9781/24.09.2024 г., за имот - публична държавна собственост. 
2. ИЗПРАЩА решението на главния секретар на Министерство на регионалното развитие и благоустройството по компетентност. 
11.2.ВНАСЯ предложението като редовна точка в следващо редовно заседание на Пленума на ВСС.

12.ОТНОСНО: Проект на решение за упълномощаване на представляващия Висшия съдебен съвет да отправи искания за предоставяне безвъзмездно за управление на ВСС на помещения за нуждите на Районен съд – Средец и РС - Кнежа, за медиация.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

12.1. ПРЕДЛАГА на Пленума на ВСС, да приеме следното решение:
1. УПЪЛНОМОЩАВА представляващия Висшия съдебен съвет, да отправи искане до областния управител на област Бургас за започване на процедура за безвъзмездно предоставяне за управление на помещение с площ    11 кв.м., находящо се на първи етаж от двуетажна сграда – частна държавна собственост, целият със ЗП 120 кв.м., с адрес: гр. Средец, ул. „Васил Коларов“  № 86, на Висшия съдебен съвет за нуждите на Районен съд – Средец, за медиация, както и да сключи договор.  	
1.1. ИЗПРАЩА решението на административния ръководител на Районен съд – Средец, за сведение. 
2. УПЪЛНОМОЩАВА представляващия Висшия съдебен съвет, да отправи искане до председателя на Общинския съвет и кмета на Община Кнежа за започване на процедура за безвъзмездно предоставяне за управление на общинско помещение, представляващо самостоятелен обект с площ около 16 кв.м., намиращо се на 3-ти етаж в сграда, с адрес: гр. Кнежа, ул. „Марин Боев“ № 85, на Висшия съдебен съвет за нуждите на Районен съд – Кнежа, за медиация, за срок от 10 години, както и да сключи договор с кмета на Община Кнежа.  	
2.1 ИЗПРАЩА решението на административния ръководител на Районен съд – Кнежа, за сведение.	
12.2. ВНАСЯ предложението като редовна точка в следващо редовно заседание на Пленума на ВСС. 

13.ОТНОСНО: Писмо от административния ръководител на Окръжен съд - Русе, за становище във връзка с концепция за създаване на нов Апелативен район в гр. Русе.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

13.1. ПРИЕМА за сведение концепцията, представена от административния ръководител на Окръжен съд – Русе, за създаване на Апелативен съд – Русе, относно осигуряването на необходимата материална и техническа база в Съдебната палата, находяща се в гр. Русе,  ул. „Александровска“  № 57.

- Разни:

14.ОТНОСНО: Писмо от административния ръководител на Районен съд - Казанлък във връзка с реализиране на обект: „Ремонт на фасада на сградата на Районен съд – Казанлък“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

14.1.ПРИЕМА за необходимо и целесъобразно изпълнението на  услуга с предмет: „Изготвяне на оценка на съответствието на инвестиционен проект за строеж: „Ремонт по фасада на сграда на Районен съд - Казанлък“ със сметна стойност и годишна задача за 2025 г. – 5 992,80 лв. с ДДС и срок на изпълнение 2025 г.
Средствата в размер на 5 992,80  лв. с ДДС да бъдат осигурени по   §51-00 „Основен ремонт на ДМА“ от б. р. „Акцесорни договори, такси и др.“ и б.р. „Неразпределен резерв“ от бюджета на съдебната власт за 2025 г. 
14.2.ВКЛЮЧВА в Инвестиционната програма на ВСС за 2025 г. обекта по т. 14.1.
14.3.	ВЪЗЛАГА на дирекция „Управление на собствеността на съдебната власт“ към администрацията на ВСС при изготвяне на актуализация на поименното разпределение на разходите по § 51-00 „Основен ремонт на ДМА“ на Инвестиционната програма на Висшия съдебен съвет за 2025 г. да отрази промяната по т. 14.2.
14.4. ИЗПРАЩА решението на Комисия „Бюджет и финанси“ към Пленума на ВСС, по компетентност за корекция на бюджета на РС – Казанлък, при утвърждаване от Пленума на ВСС на актуализацията по т. 14.3. 
14.5. ИЗПРАЩА решението на административния ръководител на Районен съд - Казанлък, за сведение.

Допълнителни точки, включени за разглеждане
в заседанието на Комисия „Управление на собствеността”

15.ОТНОСНО: Проект на решение за съгласуване на проект на Решение на Министерския съвет за изменение на Решение № 519 на Министерския съвет от 2025 г. за обявяване на имот - частна държавна собственост, за имот - публична държавна собственост, и за безвъзмездното му предоставяне за управление на Висшия съдебен съвет за нуждите на дейността на европейските делегирани прокурори в Република България.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

15.1. ПРЕДЛАГА  на Пленума на Висшия съдебен съвет да приеме следното решение: 
1. СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 10577/20.10.2025 г.  от главния секретар на Министерство на регионалното развитие и благоустройството, относно проект на Решение на Министерския съвет за изменение на Решение № 519 от 30.07.2025 г. за обявяване на имот - частна държавна собственост, за имот - публична държавна собственост, и за безвъзмездното му предоставяне за управление на Висшия съдебен съвет за нуждите на дейността на европейските делегирани прокурори в Република България.
2. ИЗПРАЩА решението на главния секретар на Министерство на регионалното развитие и благоустройството по компетентност. 
15.2. ВНАСЯ предложението като редовна точка в следващо редовно заседание на Пленума на ВСС. 

16.ОТНОСНО:  Писмо от административния ръководител на Софийски районен съд /СРС/ за увеличение на средствата за ремонт на стрехи на покрив в сградата находяща се на бул. „Цар Борис III“ № 54, за сметка на утвърдения бюджет на СРС за 2025 г.

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

16.1. ПРИЕМА за целесъобразно предложението от административния ръководител на Софийски районен съд средства в размер на 30 371 лв. с ДДС, от утвърдения бюджет на СРС за 2025 г., да бъдат използвани за  дофинансиране на ремонт на стрехи на покрив на сграда на бул. "Цар Борис III" № 54,  с оглед изпълнението на ремонтните работи до края на 2025 г.

	Мотиви: С решение по т. 18.1.26 от протокол № 18/26.06.2025 г. на Пленума на ВСС средства в размер на 43 150 с ДДС по §10-00 „Издръжка“ са осигурени по бюджета на СРС за ремонт на стрехи на покрив на сграда на бул. "Цар Борис III" № 54 през 2025 г. 
С писмо рег. № ВСС – 9576/16.10.2025 г. председателят на съда информира, че при пристъпване към подписване на договора за ремонт на стрехи на покрива на сграда на бул. "Цар Борис III" № 54, от фирмата предложила икономически най-изгодната цена в размер на 43 150 лв.  е депозиран отказ на 01.10.2025 г. При устни разговори, проведени с втората фирма, подала оферта за изпълнение на ремонта, тя е потвърдила готовността да го изпълни на стойност 73 521 лв. с ДДС през 2025 г. Със същото писмо административният ръководител на СРС, предлага с оглед неотложността на ремонта и решение на КБФ по т. 24.4 от протокол №33/08.10.2025 г., „поради изчерпване на средствата от  резерва за неотложни и аварийни разходи да бъдат осигурявани средства само за аварийни разходи“, разликата в размер на 30 371 лв. с ДДС да бъде за сметка на утвърдения бюджет на СРС за 2025 г. 
Ремонтът е неотложен по смисъла на чл. 12 и §1 от допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт /Правилата/.

Справка за отпуснатите средства на СРС
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	9 624,00 лв	За разширение на системата за сигурност.	
2021	0,00 лв.	няма	
2022	11 448,00 лв.	За полагане на хидроизолация на дилатационни фуги на сградата на ул. „Ген. Скобелев“ № 23; частичен ремонт на вкопана канализация на сграда на бул. „Цар Борис“ № 154 и частичен ремонт на покрив на сградата на бул. „Цар Борис“ № 154.	
2023	0,00 лв.	няма	
2024	0,00 лв.	няма	
2025	
38 568,00 лв.

43 150 ,00 лв.

2 952,00 лв.

30 511,20 лв.	Заявени СМР за 2025 г.
Ремонт на 700 м2 покрив на четвърто ниво в сграда на бул."Ген.М.Д.Скобелев"№ 23 – предложено за одобрение за 2025 г.
Отпуснати с решение по т.18 от Протокол 18/26.06.25 г. на Пленума на ВСС
Ремонт на стрехи на покрив на сграда на бул."Цар Борис III" №54 – предложено за одобрение за 2025 г.
Отпуснати с решение по т.18 от Протокол 18/26.06.25 г. на Пленума на ВСС
Изграждане на сигнализация от съществуващия контролно сигнален клапан (КСК) на сплинклерната инсталация – предложено за одобрение за 2025 г.
Отпуснати с решение по т.18 от Протокол 18/26.06.25 г. на Пленума на ВСС
Доставка и монтаж на пълноръстов роторен турникет оборудван със система за контрол на достъпа и свързването му към системата за сигурност на сградата на бул."Ген.М.Д.Скобелев"№23
Средствата не са включени в решението по т. 18 от протокол № 18/26.06.2025 г. на Пленума на ВСС.	

	16.2.ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност, с оглед правилното разходване на финансовите средства, осигурени по бюджета на Софийски районен съд по § 10-00 „Издръжка“ за 2025 г.

16.3. ИЗПРАЩА решението на административния ръководител на Районен съд – София за сведение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ